Научно-образовно-културни центар Вук Караџић у Тршићу

**„ЛЕТО У ЗАВИЧАЈУ“**

– ЛЕТЊА ШКОЛА СРПСКОГ ЈЕЗИКА И СРПСКЕ КУЛТУРЕ ЗА УЧЕНИКЕ ИЗ ДИЈАСПОРЕ –

Време одржавања летње школе: 9 – 16. јул / 15 – 22. август/ 3 – 9. септембар, 2022. године

Место одржавања: Тршић, Србија

Смештај: Научно-образовно-културни центар „Вук Караџић“ у Тршићу

Трајање летње школе: 7 дана

Учесници: ученици српских допунских школа у иностранству узраста од 7 до 15 година.

Реализатори:

Аутор програма и дидактичког материјала: др Марина Јањић, професор Филозофског факултета у Нишу (Методика наставе српског језика и књижевности)

Курсеви српског језика и језичке радионице: Исидора Јакшић Перовић, студент докторских студија србистике (дисертација из области: Методика наставе српког као завичајног) у сарадњи са наставницима српског језика

Драмска радионица: др Марина Јањић, редовни професор Филозофског факултета у Нишу

Рецитаторска радионица: др Бојана Милосављевић, ванредни професор Учитељског факултета у Београду

Музичка радионица: др Александра Стошић, доцент Учитељског факултета у Београду, оснивач и уметнички руководилац ансамбла Учитељског факултета „Зора“ (Методика наставе музичке културе)

Ликовна радионица: Јована Јањић, студент Академије уметности у Новом Саду

Радионица уметничке фотографије: Реља Арсић, студент Филолошког факултета и Академије уметности у Београду

Сарадници: наставници српског језика из допунских школа у иностранству

**Програм рада:**

Програм рада је замишљен у виду:

1. језичких радионица и

2. креативно-наставних активности: рецитаторске, музичке, ликовне, драмске радионице и радионице фотографије.

3. радионице из области културе, традиције, фолклора и излети до околних знаменитости.

То значи да ће се српски језик учити и усвајати кроз говорне и игровне активности, кроз уметност, културу, традицију, историју, географију и остале културолошке вредности.

**Методе рада**:

Ова настава је јединствена јер је утемељена на принципима завичајне педагогије и подразумева учење српског језика у контексту националне (завичајне) културе. Дакле, примењиваће се методика наставе српског као завичајног која је јединствена у наставној пракси. Посебност овог приступа лежи у примени методе КЛИЛ – а под њом се подразумева интегрисано учење језика и садржаја из области духовне и материјалне културе. Значи, уз стручно организоване и вођене радионице ученици ће учити српски језик заједно са најважнијим карактеристикама српске културне баштине.

**Циљеви летње школе:**

• Учење и усавршавање знања из српског језика на почетном, средњем и напредном нивоу по принципима методике наставе српског као завичајног језика;

• Усавршавање знања из области српске културе и историје;

• Примена стеченог знања у конкретним животним ситуацијама;

• Упознавање најпознатијих културно-историјских споменика и значајних локалитета у околини Тршића и Лознице.

**Литература**

1. ЈАЊИЋ, Марина, 2015 Наставно дизајнирање часова српског језика / Марина Јањић, Александар Новаковић. - Ниш: Филозофски факултет, ISBN 978-86-7379-389-4 COBISS.SR-ID 220519436
2. Jaњић, Мaрина. 2017. Методички хоризонти – одабрана поглавља методике наставе српског језика и књижевности. Београд: NM libris. ISBN 978-86-89711-13-4 COBISS.SR-ID 230496012
3. Јањић, М. 2018. Методика наставе српског као завичајног, Ниш: АСА. ISBN 978-86-900376-0-5 COBISS.SR-ID 262055692

**Уџбеници (граматике) по којима се одвија настава српског језика**

1. Janjić, M. 2016. Serbian for Beginners, A Short Course of Serbian for Foreign Students – Survival Serbian/ Srpski za početnike, Kratak kurs srpskog jezika za strane studente Niš: Filozofski fakultet. ISBN 978-86-7379-424-2 COBISS.SR-ID 226021132 UDK 811.163.41(075.8) http://centar.filfak.ni.ac.rs/sr-rs/kursevi-rs-cirilica/serbian-for-beginners-marina-janjic

2. ЈАЊИЋ, Марина, Српски - језик мог завичаја [Електронски извор]. Почетни ниво, Кад си срећан! / Марина Јањић. - Ниш: Академска српска асоцијација, 2020 - Доступно и на: http://asasocijacija.com/lms/edukacija/. УДК: 811.163.41(075.4.053.2) ISBN 978-86-900376-2-9 COBISS.SR-ID 283887372.

3. ЈАЊИЋ, Марина, Српски - језик мог завичаја [Електронски извор]. Средњи ниво, О, радосне вести! Ниш : Удружење Академска српска асоцијација, 2020. УДК: 811.163.41(075.4.053.2) ISBN 978-86-900376-3-6, COBISS.SR-ID 283887628 Доступно и на: http://asasocijacija.com/lms/edukacija/.

4. ЈАЊИЋ, Марина, Српски - језик мог завичаја [Електронски извор]. Напредни ниво, Подигни глас! Ниш : Удружење Академска српска асоцијација, 2020. УДК: 811.163.41(075.4.053.2) ISBN 978-86-900376-4-3 COBISS.SR-ID 283887884 Доступно и на: http://asasocijacija.com/lms/edukacija/.

**Оријентациони план рада**

**Дневни распоред активности**

9,00 – 9,45 h: Језичка радионица (према узрасним групама)

9,45 – 10,35 h: Језичка радионица

11,00 – 13,00 h: Опционо (по избору полазника):

1. Рецитаторска радионица (август и сепетмбар због огрмоног броја деце)
2. Драмска радионица
3. Музичка радионица
4. Ликовна радионица
5. Радионица уметничке фотографије (август и септембар због огрмоног броја деце)

13,00 – 16,00 h: Ручак и одмор

16,00 – 18,00 h Фолклористичка предавања или излети до оближњих знаменитости

**Српски језик као завичајни**

Свакога дана ученици имају језичке радионице Српског језика у трајању два школска часа. На крају ученици полажу тест знања.

**ПОЧЕТНИ НИВО**

1. Први дан
2. језичка радионица : *Дани у недељи* (граматика – презент)
3. језичка радионица : Говорна вежба (Моја свакодневица)
4. Други дан
5. језичка радионица : *Саобраћај* (граматика – предлози)
6. језичка радионица : Писмена вежба (Описивање предмета)
7. Трећи дан:
8. језичка радионица: *Годишња доба* (граматика – перфекат)
9. језичка радионица: Говорна вежба (Мој доживљај из детињства)
10. Четврти дан:
11. језичка радионица: *Кућни љубимци* (граматика – футур први)
12. језичка радионица: Писмена вежба (Мој љубимац)
13. Пети дан:
14. језичка радионица: *Рођендан* (Разговор: прослава рођендана)
15. језичка радионица: Завршни тест

**СРЕДЊИ НИВО**

* + - 1. Први дан:
      2. језичка радионица: *Моја лепа Србија* (граматика: глаголски и именски предикат)
      3. језичка радионица: Говорна вежба (Моја домовина)
      4. Други дан:

1. језичка радионица: *Човек који је изумео ХХ век* (граматика: субјекат)
2. језичка радионица: Писмена вежба (Дивим се ...)
   * + 1. Трећи дан:
3. језичка радионица: *Манастир Ђурђеви ступови* (граматика: објекат)
4. језичка радионица: Говорна вежба (Културне знаменитости у Србији)
   * + 1. Четврти дан:
5. језичка радионица: *Ђоковић улази у историју* (граматика: атрибут)
6. језичка радионица: Писмена вежба (Мој омиљени спортиста, глумац, певач...)
   * + 1. Пети дан:
7. језичка радионица: *Златибор* (граматика: правопис – писање великог слова)
8. језичка радионица: Завршни тест

**НАПРЕДНИ НИВО**

* + - 1. Први дан:
         1. језичка радионица: *Грозд тежак стотине килограма* (граматика: врсте именица, граматичке категорије – бројивост/небројивост, граматички род)
         2. језичка радионица: Говорна вежба (Манифестације и занимљивости у Србији)
      2. Други дан:
         1. језичка радионица: *Први српски писац* (граматика: придеви – врсте и компарација)
         2. језичка радионица: Писмена вежба (Ко је најјачи, најјлепши, најјмудрији?)
      3. Трећи дан:
         1. језичка радионица: *Плашко Храбровић узвраћа ударац* (граматика: номинатив и вокатив – функције и значења)
         2. језичка радионица: Говорна вежба (Мој први јавни наступ)
      4. Четврти дан:
         1. језичка радионица: *Кад књиге буду у моди* (граматика: акузатив – функције и значења)
         2. језичка радионица: Писмена вежба (Мој хоби)
      5. Пети дан:
         1. језичка радионица: *Копаоник* (граматика: локатив – функције и значења)
         2. језичка радионица: Завршни тест

**Рецитаторска радионица**

Припремне радње: изговарање брзалица, вежбе дисања, експресивност говорних константи, визуелни елементи говора, вежбе за ослобађање тела у покрету, упознавање са текстом песме и њена анализа ради продубљеног доживљаја. Читајуће пробе и увежбавање интерпретативног читања, а потом и рецитовања. Избор пригодне музичке подлоге. Рецитатори ће наступити на завршној свечаности промовисања резултата ове школе. Увежбавање конферансе: Припрема приредбе за промоцију резултата.

Почетни ниво: Бранислав Црнчевић, *Љутито мече*

Средњи ниво: Мирослав Антић, *Шашава песма*

Напредни ниво: Владислав Петковић Дис, *Међу својима*

**Драмска радионица**

Припремне радње: изговарање брзалица, постулација и модулација гласа, вежбе дисања, експресивност говорних константи (рад на интонацији, интензитету, темпу, паузама), визуелни елементи говора, вежбе за ослобађање тела у покрету, вежбе перцепције, упознавање са текстом и подела улога. Припрема за сценско извођење кроз етапе: читајуће пробе, рад на мизансцену, увежбавање сценског говора и сценског покрета, склапање делова у целину, симболична сценографија, припрема реквизита, избор музичких и сценских ефеката; премијера на главној свечаности промовисања резултата.

Почетни ниво: Александар Поповић, *Два писма*

Средњи ниво: Бранислав Нушић, *Аутобиографија*

Напредни ниво: Бранислав Нушић, *Сумњиво лице*

Увежбавање конферансе: Припрема приредбе за промоцију резултата

**Музичка радионица**

Бројалице (говорне, певане) и вежбе дисања (активне и пасивне кроз причу примерену узрасту); (Провера изговора гласова и маркирање проблема који се у певању могу решити различитим избором песама) Две музичке игре (Ја посејах лан и Дуње ранке) Процена музичких и моторичких вештина и умења. Вежбе ходања и тапшања. Ослобађање покрета кроз кретне игре како би се глас што природније пустио, у природној интонацији уз правилно импостирање. Певање песама и рад на певачком дисању (*Ми идемо преко поља, Ресаво водо, Дошла ми бака, Добро јутро, Фалила ми се, Фабрика, Сол ми дај, Лазара мајка учила*, *Дуње ранке, Шетња, Кад се Ћира оженио, Лепе ли су нано Гружанке девојке*). Слушање 2. *Руковети* Мокрањца и певање песме *У Будиму граду*. Разговор о шаљивим, хумористичким елементима песме и примена у изражајном певању. Припрема за рад на двогласном певању: извођење бордуна и слушање првог гласа. Рад на песми *Разгранала грана јоргована.* Слушање и учење *Светосавске химне* и песме *Растко.* Певање у једногласу, а старији учесници у двогласу. Рад на песмама које ће изводити на завршној приредби после свих пет часова музичке радионице.

Музичке активности у природи у поподневним часовима.

**Ликовна радионица**

1. тема: *Како изгледа твоја машта кроз аутопортрет*

Техника: Маркери, колаж; потребно: А3 100г папир, маркери, папири у боји, новине ( за колаж), маказе, лепак.

Припремна радња: Разговор о ликовном изражавању, о томе какву емоцију носе ликовни елементи, њихов доживљај виђеног и сл.

Задатак: Полазници треба да представе себе, на више или мање апстрактан начин користећи различите облике.

1. тема: *Дрво Уметности*

Техника: Маркери; потребно: вуница , маркери, исечени папири на мале правоугаонике

Припремна радња: Обраћање пажње на емоције које носе боје, облици, линије и композиција, различите перспективе и перцепција доживљених тема.

Задатак: Око дрвета ћемо везати вуницу и направити рупе у папирима (како бисмо могли да их качимо на вунену узицу). Наставник ће замолити полазнике да на напир напишу једноставне предлоге за цртање од којих ћемо изабрати три најбоље идеје и деца ће цртати маркерима одговор на одабрану задату тему.

1. тема: *Поинтилистички пејзаж*

Техника: Акрил на папиру; потребно: А3 300г папир, акрилне боје, картонске табле (подлога за папир)

Припремна радња: Мали осврт на историју уметности и разоговр о творцу овог стила, Жоржу Сера.

Задатак: Полазници курса треба да сликају пејзаж тачкањем. Самим тим учимо и причамо о мешању боја у оку посматрача и (не)сасићености боје и елемената на папиру.

1. тема: *Име као ванземаљско створење*

Техника: Маркери; потребно: маказе, папир.

Задатак: Када исечемо папир, добићемо облик ( свако ће имати свој јединствен облик) на коме ће нацртати своје измишљено биће.

Припремне радње: Полазници курса ће написати своје име на папиру. Пресавиће папир са именом на пола и пажљиво исећи око имена ( са стрене где није пресавијено).

1. тема: Завршни ликовни радови и израда изложбе за промотивну свечаност.

**Радионица уметничке фотографије**

Радионица уметничке фотографија ће се фокусирати на развој фотографских вештина и бележење сећања са летње школе у Тршићу. Учесници радионице ће се упознати са основама фотографије (композиције, техничких карактеристика апарата, врстама фотографије, светлости итд). Учесници ће фотогафисати на својим телефонима, а на крају летње школе ће бити организована дигитална изложба радова. Овом изложбом ће учесници сами допринети томе да се сећање на летњу школу забележи.

Теме: есеј о летњој школи, портрет пријатеља, родна кућа Вука Караџића, пејзаж, шума, поток итд.

**Предавања и радионице из фолклористике**:

* Личност и дело Вука С. Караџића (Марина Јањић, Бојана Милосављевић, Исидора Јакшић)
* Приче из Вуковог пера (Марина Јањић, Бојана Милосављевић, Исидора Јакшић)
* Опционо: Упознавање са српским народним играма (Посета Међународног фестивала фолклора ,,Миодраг Миша Сперњакˮ ) – уколико се уклапа термин
* Дух старог Врања – обичаји и веровања (Друштво за очување и неговање традиције „Вед“)
* Игра и песма јужносрбијанаца (Друштво за очување и неговање традиције „Вед“)